open-index/open-wikipedia-markdown huggingface dataset:
Týr

**„Týr“** – folklorinio metalo grupė iš Farerų. Jų kūrinių tematika apima tradicines žinias apie vikingus, skandinavų mitologiją ir susijusią istoriją. Grupės pavadinimas pasiskolintas iš skandinavų teisės ir teisingumo dievo Tiro (*Týr*).

## Istorija
Prieš įkuriant „Týr“, Heri Joensen ir Gunnar H. Thomsen buvo subūrę savo pirmąją grupę Cruiser, kai jiems buvo septyniolika. Su jais kurį laiką taip pat grojo Streymoy. Vėliau jie pakeitė grupės pavadinimą į Wolfgang. Grupė albumų neišleido.

„Týr“ buvo suburta 1998 m. sausį. Heri Joensen susitiko savo seną grupės bičiulį Kári Streymoy vakarėlyje Kopenhagoje, Danijoje. Kiek vėliau prisijungė ir bosistas Gunnar H. Thomsen, taip jie tapo trio. 2001 m. prie grupės narių prisijungė gitaristas Terji Skibenæs.

Grupės muzikai įtaką darė skandinavų mitologija, Farerų tradicinė muzika ir sunkusis metalas.

Vokietijoje muzikos kritikai, tarp kurių buvo Peter Krause, apkaltino grupę savo muzikoje ir įvaizdyje perteikiant nacių įtaką, ką aišku grupė neigė.

2006 m. grupė pasirašė sutartį su įrašų studija „Napalm Records“, taip pat su vietine studija „Tutl“. 2007–2009 m. grojo Ragnarök festivalyje, vėliau ir daugelyje kitų. Nuo 2012 m. rugsėjo turi pasirašiusi kontraktą su įrašų studija „Metal Blade Records“.

## Nariai

### Dabartiniai
* Heri Joensen – pagrindinis vokalas, elektrinė gitara (1998–dabar)
* Gunnar H. Thomsen – bosinė gitara (1998–dabar)
* Terji Skibenæs – gitara (2001–dabar)
* Amon Djurhuus – būgnai (2013–dabar) (du kartus 2008 m.)

### Buvę
* Jón Joensen – pagrindinis vokalas, gitara (1998–2000)
* Pól Arni Holm – pagrindinis vokalas (1998–2002)
* Allan Streymoy – pagrindinis vokalas (2002)
* Ottó P. Arnarson – gitara (2004)
* Kári Streymoy – būgnai (1998–2013)

## Diskografija

### Albumai
* *How Far to Asgaard* (2002)
* *Eric the Red* (2003)
* *Ragnarok* (2006)
* *Land* (2008)
* *By the Light of the Northern Star* (2009)
* *The Lay of Thrym* (2011)
* *Valkyrja* (2013)

### EP/Demo/Singlai
* *Demo* (2000)
* *Ólavur Riddararós* (2002)

### Kompiliaciniai albumai
* *Tutl 25 ár – Live 2002* (taip pat prisidėjo „Sand in the Wind“) (2002) (gyvai)
* *The Realm of Napalm Records* (CD/DVD) (DVD dėtuvėje yra takeliai 17 „Regin Smiður“ ir 18 „Hail to the Hammer“) (CD dėtuvėje yra takelis 13 „Regin Smiður“) (2006)
* *Black Sails Over Europe* (2009) (albumas įrašytas kartu su Alestorm ir Heidevolk)

### Video albumai
* *Hail to the Hammer* (2002)
* *Ormurin Langi* (2002)
* *Regin Smiður* (2003)
* *Sinklars Vísa* (2008)
* *Hold the Heathen Hammer High* (2009)
* *Flames of the Free* (2011)
* *Blood of Heroes* (2013)
* *The Lay of Our Love* (2014)

## Išnašos
Bata

**Bata** gali reikšti:
* Bata – vienas iš 22 Čado regionų;
* Bata – miestas Pusiaujo Gvinėjoje;
* Bata – dievybė Egiptiečių mitologijoje.

Taip pat:
* Bat – Senovės Egipto ir Romos Egipto provincijos administracinis vienetas.
Albanija 2014 m. žiemos olimpinėse žaidynėse

**[[Albanija|Albanijos]]** sportininkai dalyvavo **[[2014 m. žiemos olimpinės žaidynės|2014 m. žiemos olimpinėse žaidynėse]]** Sočyje, Rusijoje 2014 m. vasario 7-23 dienomis. Šaliai atstovavo du kalnų slidinėtojai. Pirmą kartą Albanijos komandoje buvo moteris.

## Dalyviai

## Kalnų slidinėjimas

Pagal paskutinį kvotų paskelbimą, išleistą 2014 m. sausio 20 d., Albanijai atiteko du sportininkai kvalifikacijoje. Erjon Tola turėjo trečią kartą iš eilės dalyvauti žaidynėse, tačiau  po rankos lūžio per treniruotes nebegalėjo dalyvauti.

Vasario 18 d. Suela Mëhilli didžiosiose slalomo lenktynėse finišavo 60-tą (iš 74 finišavusių dalyvių). Pradėjusi pirmąjį ratą salomo lenktynėse, ji nefinišavo.

## Nuorodos
*Albanija 2014 m. žiemos olimpinėse žaidynėse
Borojus

**Borojus** () – Farerų sala. Plotas – 94,51 km². 2007 m. Borojuje gyveno 5002 gyventojai. Saloje yra aštuoni kaimai: Klaksvikas (antra pagal dydį Farerų gyvenvietė), Nordoiris, Aniras, Arnafjorduras, Strondas, Nordtoftiras, Depilas ir Nordepilas.

Salos šiaurinėje dalyje yra trys apleistos gyvenvietės: Skalatoftiras, Mulis ir Fosa. Mulis buvo viena labiausiai izoliuotų Farerų gyvenviečių, tik 1989 m. buvo nutiestas kelias, anksčiau viskas į ją atvykdavo valtimi ar sraigtasparniu. Paskutiniai žmonės paliko gyvenvietę 1994 m. Klaksviko muziejus nupirko Fosą 1969 m. tikėdamasis perdaryti jį į viduramžių fareriečių kaimą, bet planas nebuvo įvykdytas.

## Galerija

Vaizdas:Faroe Islands, Borðoy, Klaksvík (3).jpg|Klaksvikas
Vaizdas:Faroe Islands, Borðoy, Klaksvík (5).jpg|Klaksvikas
Vaizdas:Faroe Islands, Borðoy, Klaksvík (1).jpg|Klaksvikas mėnulio šviesoje
Vaizdas:Faroe Islands, Borðoy, Norðoyri.jpg|Nordoiris
Vaizdas:Faroe Islands, Borđoy, Norđtoftir (1).jpg|Nordtoftiras
Vaizdas:Faroe Islands, Borðoy, Norðdepil (1).jpg|Norddepilas


## Kalnai

## Išnašos
Fuglojus

**Fuglojus** () – ryčiausia Farerų sala. Salos pavadinimas reiškia *Paukščių sala*, pavadinimas kilo nuo paukščių, kurie suka lizdus salos skardžiuose. Salos plotas – 11,02 km², aukštis iki 620 m. Fuglojuje 2007 m. gyveno 44 žmonės.

Sala apgyvendinta vikingų laikais. Viena svarbiausių fareriečių istorijų yra apie floksmenus, maištininkų grupę iš Fuglojaus. Vieni svarbiausių separatistų, kovojųsių su danų valdžia, buvo Høgni Nev, Rógvi Skel, Hálvdan Ulvsson iš Hatarviko ir Sjúrður við Kellingará iš Čirčios. Šie žmonės ilgai kontroliavo ir niokojo šiaurinę Farerų salų dalį. Tai vienas svarbiausių fareriečių separatistų mitų.

Høgni Nev ir Hálvdan Ulvsson, turėję kriminalinių ketinimų, privertė protingesnį Sjúrður við Kellingará pasukti sukilimą kariniu keliu. Visi keturi sukilėliai buvo sugauti ir nubausti mirties bausme. Sjúrður við Kellingará gavo amnestiją, bet pagal legendą graužiamas sąžinės paprašė mirties bausmės kaip kitiems floksmenams.

Kadangi Fuglojaus uostas neturi bangolaužių, ekonomikos augimas sustojo XX a. pradžioje. Salos pajamų šaltinis yra žemės ūkis ir žvejyba, tokių paukščių kaip mormonai, gaudymas.

Farerų parlamentas bandė pagerinti sąlygas saloje: elektra buvo įvesta XX a. septintame dešimtmetyje, po dvidešimt metų buvo nutiestas kelias iš Čirčios į Hatarviką.

XX a. pradžioje kai saloje buvo daugiausiai gyventojų Fuglojuje gyveno 250–300 žmonių. Dabar visus metus Hatarvike gyvena 5 žmonės, o Čirčijoje 20.

## Galerija

Hattarvik Fugloy Faroe Islands.JPG|Hatarvikas
Fugloy, Faroe Islands.JPG|Fuglojus
Kirkja, Faroe Islands.JPG|Čirčia
Fugloy og Svinoy.jpg|Fuglojus
The Church on Kirkja, Fugloy, Faroe Islands.JPG|Bažnyčia Fuglojuje
Postboat landing in Fugloy, Faroe Islands.JPG|Pašto valties švartavimas Fuglojuje


## Šaltiniai
Hesturas

**Hesturas** (, ) – Farerų sala į vakarus nuo Streimojaus, į pietus nuo Kolturo. Salos pavadinimas reiškia *arklį*. Salos plotas – 5,9 km²; aukštis iki 421 m (Mulinas, Egjarokas). 2007 m. Hesture gyveno 34 žmonės.

Vakariniuose salos skardžiuose yra paukščių kolonijos. Hesturo šiaurinėje daly yra pelkės su keturiais ežerais, Fagradalsvatnas yra didžiausias iš jų. Haelure, piečiausioje salos dalyje, yra švyturys. Rytinėje salos dalyje yra vienintelė salos gyvenvietė Hesturas.

1919 m. žvejybos nelaimingas atsitikimas pražudė trečdalį salos vyrų.

## Kalnai
Saloje yra keturi kalnai:

## Galerija

Hestur.2.jpg|Hesturas
Hestur.1.jpg|Hesturas
Hestur, Faroe Islands.JPG|Hesturo pakrantė
Hestur.4.jpg|Hesturo kaimas
Hestur.10.jpg|Hesturo bažnyčia
Hestur, faroe islands - cow and pony in foreground.jpg|Hesturo sala fone


## Išnašos
Sunda (Farerai)

**Sundos savivaldybė**, esanti Streimojaus ir Eisturojaus salose, Fareruose. Savivaldybė sudaryta iš prieš tai buvusių Hosvikaro, Hvalvikaro, Saksunaro, Haldarsvikaro, Sundos (buvusios) ir Gjaro savivaldybių. 2010 m. duomenimis, savivaldybės teritorijoje gyveno 1 655 gyventojai. Savivaldybėje yra šie kaimai:

* Hosvikas (savivaldybės administracinis centras)
* Nordskalis
* Hvalvikas
* Streimnesas
* Haldorsvikas
* Oyris
* Oyrarbakis
* Tjornuvikas
* Džegvas
* Langasanduras
* Saksunas
* Nesvikas

## Galerija

Cleft of Gjógv, Faroe Islands.JPG|Uostas Džegvo tarpeklyje, šiaurinėje Eisturojaus dalyje
Gjógv, Faroe Islands (2).JPG|Džegvo kaimas, tolumoje Kalsojaus sala
Saksun Kirkja 2007.jpg|Saksuno bažnyčia šiaurės Streimojuje
Saksun.10.jpg|Saksunas
Hósvík, Faroe Islands (4).JPG|Krioklys Hosvike
Tjørnuvík, Faroe Islands.JPG|Tjornuvikas
Tjørnuvík, Faroe Islands (3).JPG|Senas medinis namas
Church of Haldarsvík, Faroe Islands.JPG|Aštuonkampė bažnyčia


## Nuorodos
* Sundos savivaldybės svetainė
Nesas (Eisturojus)

**Nesas** () – kaimas Neso savivaldybėje, pietinėje Eisturojaus salos dalyje, Fareruose. Į savivaldybės teritoriją taip pat įeina Toftiro ir Saltneso gyvenvietės.

Nesas (*Nes*) Farerų kalba reiškia „kyšulį“.

## Galerija

Nes, Faroe Islands (2).JPG|Nesas
Frederik's Church in Nes, Faroe Islands.JPG|Bažnyčia Nese
Faroe stamp 338 Frederik's church.jpg|Bažnyčios interjeras


## Šaltiniai

## Nuorodos
* Nuotraukų galerija
Už Lietuvą Lietuvoje

**Nacionalinis susivienijimas „Už Lietuvą Lietuvoje“** – Lietuvos politinių partijų susivienijimas, kurį 2012 m. vasario 6 d. sukūrė Lietuvos centro partija (Eugenijus Skrupskelis), Lietuvos socialdemokratų sąjunga (Arvydas Akstinavičius) ir Tautininkų sąjunga (Gintaras Songaila). Koalicijos politinės tarybos pirmininku buvo išrinktas Gintaras Songaila. Kovo 10 d. nutarta Nacionalinį susivienijimą papildyti partija „Drąsos kelias“, tačiau netrukus ši organizacija nutarė rinkimuose dalyvauti savarankiškai. Vėliau prie trijų partijų prisijungė Tautos vienybės sąjunga (Algimantas Matulevičius).

## Politinės nuostatos

Tai kelių partijų organizuotas bandymas atverti vartus į Seimą tiems tautos ir valstybės patriotams, kurie mano, jog nuo Sąjūdžio projektuotos valstybės kūrimo kurso Lietuva nukrypo neleistinai, tačiau ne taip beviltiškai, kad nieko nebegalima būtų pataisyti.

Koalicijos uždavinys – sustabdyti Lietuvos politinę, teisinę bei socialinę griūtį ir atkurti dabartinių politikų ignoruotą nacionalinę politiką, siekis – pasipriešinti liberaliems kosmopolitams, kapitalo ir išorinių jėgų veikiamoms partijoms, jų remiamiems antilietuviškiems bei antivalstybiniams dariniams. 

2012 m. kovo 19 d. koalicija paskelbė Programinių gairių deklaraciją. Joje apibrėžtos prioritetinės veiklos sritys:

* Morali politika
* Tautos suverenumas
* Nacionalinė kultūra
* Tautinis švietimas
* Socialinis teisingumas
* Piliečių saugumas
* Nacionalinė ekonomika

Trijų partijų nacionalinį susivienijimą „Už Lietuvą Lietuvoje“ palaikė 18 Nepriklausomybės akto signatarų (gegužės 22 d. spaudos konferencija Seime).  Susivienijimas iki rinkimų buvo pasirašęs bendradarbiavimo sutartį su visuomeniniu judėjimu „Už Teisingumą Lietuvoje“, reguliariai  bendradarbiavo su parlamentine grupe „Už Teisingumą“, Sąjūdžio iniciatyvinės grupės nariais ir kitomis visuomeninėmis organizacijomis, siekiančiomis sisteminių permainų Lietuvoje.

## Rinkimų rezultatai

Susivienijimas buvo įkurtas siekiant dalyvauti 2012 m. Lietuvos Respublikos Seimo rinkimuose. Keturių partijų koaliciją „Už Lietuvą Lietuvoje“ į rinkimus vedė Signatarų klubo prezidentė Birutė Valionytė. 2012 m. Seimo rinkimuose gavo 12846 rinkėjų pasitikėjimą (0,94 %), tačiau mandatų neiškovojo (rinkimų sąrašo Nr. 10).

## Šaltiniai

## Nuorodos

* Koalicijos „Už Lietuvą Lietuvoje“ programos pristatymas 
* Susivienijimo „Už Lietuvą Lietuvoje“ kandidatai 2012 m. rinkimuose į Seimą 
* Susivienijimo „Už Lietuvą Lietuvoje“ 2012 m. rinkimų į Seimą sąrašas
Lietuva 2014 m. jaunimo vasaros olimpinėse žaidynėse

**[[Lietuva|Lietuvos]]** sportininkai dalyvaus **[[2014 m. jaunimo vasaros olimpinės žaidynės|2014 m. jaunimo vasaros olimpinėse žaidynėse]]** Nankine, Kinijoje 2014 m. rugpjūčio 16-18 dienomis. Tai bus trečiosios jaunimo olimpinės žaidynės šiai šaliai; ji kol kas nėra praleidusi nė vienų jaunimo žaidynių.

## Akademinis irklavimas

2013 m. Pasauliniame jaunimo akademinio irklavimo čempionate Lietuva kvalifikavo dvi valtis.

Kvalifikacijos legenda: **FA**=Finalas A (medalių); **FB**=Finalas B (ne medalių); **FC**=Finalas B (ne medalių); **FD**=Finalas B (ne medalių); **PA/B**=Pusfinaliai A/B; **PC/D**=Pusfinaliai C/D; **A**=Atkirntamosios

## Baidarių ir kanojų irklavimas

2013 m. pasauliniame jaunime kanojų sprinto ir slalomo čempionate Lietuva kvalifikavo vieną valtį. Ja plauks Vadim Korobov.

## Dviračių sportas

Lietuvoje, pagal Tarptautinės dviračių sporto (UCI) sąjungos reitingus, olimpinėms žaidynėms buvo kvalifikuotos dvi merginos.

;Komandos

;Mišri estafetė

## Krepšinis

Pagal 2014 m. liepos 1 d. FIBA 3x3 Nacionalinius federacijų reitingus Lietuvoje kvalifikuota vaikinų komanda.

;Įgūdžių varžybos

### Vaikinų turnyras

;Sąrašas
*Kristupas Žemaitis
*Jonas Lekšas
*Justas Vazalis
*Martynas Sajus

;Grupinis raundas

## Lengvoji atletika

Iš Lietuvos į 2014 m. jaunimo olimpines žaidynes per 2014 m. Europos jaunimo olimpinius bandymus buvo kvalifikuoti 3 sportininkai trijose rungtyse:
*800 m – Benediktas Mickus
*Kūjo metimas – Tomas Vasiliauskas
*Rutulios stūmimas – Karolis Maisuradzė

## Šiuolaikinė penkiakovė

Europos jaunimo olimpinių žaidynių kvalifikacinėse varžybose buvo kvalifikuota viena sportininkė, o kitas sportininkas praėjo kvalifikaciją 2014 m. jaunimo A čempionate.

## Tenisas

Pagal 2014 m. birežlio 9 d. ITF pasaulio jaunių reitingus iš Lietuvos buvo kvalifikuota viena sportininkė.

;Vienetai

;Dvejetai

## Šaltiniai
Andora 2014 m. žiemos olimpinėse žaidynėse

**[[Andora]]** varžėsi **[[2014 m. žiemos olimpinės žaidynės|2014 m. žiemos olimpinėse žaidynėse]]** Sočyje, Rusijoje 2014 m. vasario 7-23 dienomis. Šaliai atstovavo 6 sportininkai trijose sporto šakose.

## Biatlonas

Kvotų perskirstymas leido Andorai nusiųsti vieną sportininkę. Laure Soulie oficialiai paskelbta šalies komandos nare 2014 m. sausio 24 d.

## Kalnų slidinėjimas

Pagal finalinį kvotų pasklebimą, išleistą 2014 m. sausio 20 d., Andorai atiteko penkios kvotos vietos. Tačiau galutinėje komandoje buvo tik 4 sportininkai, taigi šalis nusprendė atsisakyti vienos kvotos.

## Snieglenčių sportas

Pagal finalinį kvotų pasklebimą, išleistą 2014 m. sausio 20 d., Andorai atiteko viena kvotos vieta. Galutinė šalies komanda paskelbta 2014 m. sausio 24 d. Tarroch buvo diskvalifikuotas 39-jame raunde, galutinėje lentelėje liko 25-tas.

## Kiti sportininkai
### Slidinėjimo lenktynės

Pagal finalinį kvotų pasklebimą, išleistą 2014 m. sausio 20 d., Andorai atiteko viena kvotos vieta. Tačiau kvalifikaciją praėjęs sportininkas Irineu Esteve Altimiras nebuvo įtrauktas į galutinę šalies komandą.

## Šaltiniai

## Nuorodos
*Andora 2014 m. žiemos olimpinėse žaidynėse
Dhanbadas

**Dhanbadas** (, ) – miestas Indijoje, Džharkhando valstijoje, Čhota Nagpuro plynaukštėje, 280 km į šiaurės vakarus nuo Kolkatos, netoli Damodaro upės. Geležinkelių ir plentų mazgas. Tarp Hauros ir Dhanbado kursuoja vienintelis dviaukštis traukinys Indijoje. Dhanbadas yra svarbus akmens anglių gavybos centras ir vadinamas „Indijos anglių sostine“. Netoli miesto yra hidroelektrinė.

Dauguma miesto gyventojų yra hinduistai, šnekantys hindi kalba. Yra bengalų, maithilių kalbomis kalbančiųjų.

## Istorija

Iki 2000 m. buvo Biharo dalimi.
Hosvikas

**Hosvikas** (, ) – kaimas rytinėje Streimojaus salos pakrantėje, Fareruose. Hosvikas buvo vadinamas *Thórsvík* arba *Thors Bay*. Iki 2003 m. turėjo savo savivaldybę, bet po rinkimų tapo Sundos savivaldybės dalimi. Kaime yra bažnyčia, pastatyta 1929 m. Hosvike yra *Thor Shipping* laivų kompanija, didžiausia Farerų salose.

## Galerija

Faroe Islands, Streymoy, Hósvík (2).jpg|Hosviko uostas
Church of Hósvík, Faroe Islands.JPG|Bažnyčia
Hósvík, Faroe Islands (2).JPG|Derliaus nuėmimas 


## Šaltiniai

## Nuorodos
* Nuotraukų galerija (italų, anglų ir danų k.)
Kalsojus

**Kalsojus** (, ) – Farerų sala tarp Eisturojaus ir Kunojaus. Plotas – 30,62 km².

Vakarinė salos pakrantė turi daug stačių skardžių, o idiliškuose rytinės pusės slėniuose yra keturios mažos gyvenvietės: Husaras, Mikladaluras, Sidradaluras ir Trjolanas. Bendras jų gyventojų skaičius yra 150. Gyvenvietes sieja kelias su keturiais tuneliais. Kalure šiaurinėje salos dalyje yra švyturys.

Saloje yra 13 viršukalnių, didžiausios iš jų yra Nestindaras (787 m) ir Botnstinduras (743 m).

## Legendos

Kalsojus turi daug legendų, garsiausia iš jų yra apie Mikladaluro selkę, moterį-ruonę.

Farerų tautosakoje manoma, kad dvyliktąją naktį ruonis išlipa į krantą, nusimeta odą, tampa žmogumi ir šoka pakrantėje. Bet prieš saulėtekį jis turi užsimesti ruonio odą, kad grįžtų į jūrą. Vienas Mikladaluro ūkininkas pavogė gražios moters ruonio odą, tad ji negalėjo grįžti pas vyrą su vaikais į jūrą ir turėjo vesti ūkininką, susilaukė su juo vaikų. Jis laikė ruonio odą didelėje skrynioje, kurios raktas visada buvo ant ūkininko kaklo.

Tačiau vieną diena žvejodamas jis suprato, kad paliko raktą namie. Selkė pabėgo užgesinus ugnį ir paslėpus peilius, kad apsaugotų vaikus, kurių susilaukė su ūkininku.

Vėliau tą naktį prieš tradicines ruonių žudynes selkė pasirodė ūkininkui sapne ir prašė nežudyti jos vyro, Skardžio gynėjo ir jos vaikų. Jis nepaklausė perspėjimo ir kerštas buvo žiaurus. Po žudynių puotaujant namie pasirodė pabaisa, kuris teigė, kad tiek vyrų nukris nuo paukščių skardžių, kad susikabinę rankom jie apjuostų visą Kalsojų.

Į kerštą buvo rimtai žiūrima ne tik Kalsojuje, bet visuose Fareruose. Selkės palikuonys atpažįstami iš tam tikrų bruožų, ypač trumpų pirštų.

## Galerija

Faroe Islands, Kalsoy.jpg|Kalsojus
Kalsoy 1.jpg|Kalsojus
Kalsoyarfjordur, Faroe Islands.jpg|Kulsojus kairėje, Kunojus dešinėje
Kalsoy Húsar Kirke.jpg|Husaro bažnyčia
Sydradalur.1.jpg|Sidradaluras
Sydradalur 21-05-08.jpg|Sidradaluras
Trøllanes.1.jpg|Trjolanas


## Išnašos
Vasajus-Viraras

**Vasajus-Viraras** () – miestas Indijoje, Maharaštros valstijoje, Mumbajaus priemiestis. Yra Thanės rajone, 50 km į šiaurę nuo Mumbajaus, prie Ulhaso estuarijos (Vasajaus upokšnio). Tai 5 pagal dydį Maharaštros miestas. Yra keletas geležinkelio stočių. Išlikę portugalų fortų griuvėsiai (Arnalos, Vasajaus). Yra bažnyčių, hindų ir džainų šventyklų.

## Istorija

Vasajus-Viraras sudarytas dėl urbanizacijos procesų sujungus keletą mažesnių miestų. Dabartinė miesto teritorija apytiksliai sutampa su senovinio ***Soparos*** miesto teritorija. Šis miestas buvęs svarbiu senovės Indijos uostu, vykdžiusiu prekybą su Mesopotamija, Egiptu, Arabija. XVI–XVII a. čia buvo įsitvirtinę portugalai.
Galapagai (festivalis)

**„Galapagai“** – elektroninės muzikos ir aktyvių pramogų festivalis, vykstantis vasarą Zaraso ežero saloje. Penkiose festivalio scenose kasmet pasirodo kelios dešimtys Lietuvos ir užsienio muzikos atlikėjų iš Vokietijos, Suomijos, Švedijos, Baltarusijos, Latvijos, Lenkijos, Estijos ir kitų valstybių. Renginio metu vyksta sporto varžybos ir ekstremalūs šou, rengiamos draugiškos šunų ir jų šeimininkų lenktynės. Festivalis palaiko beglobiams gyvūnams padedančias organizacijas. „Galapagai“ yra vienintelis Lietuvos festivalis, dalyvaujantis Europos talentų mainų programoje (ETEP) ir kelerius metus iš eilės nominuotas geriausių nedidelių Europos festivalių kategorijoje.

## Vieta
Festivalis vyksta Zarasuose, Zaraso ežero saloje, kurioje kasmet išdėstomos keturios scenos, kuriose groja skirtingų stilių atlikėjai.

## Šaltiniai

## Nuorodos
*
Pranciškus Vasiliauskas

**Pranciškus Vasiliauskas** (slapyvardžiai **Meškuitis**, **P. D.**, **X. X.**, **Varniškis**, **Pr. V.**, **Betygalietis**; 1871 m. vasario 22 d., Gibaičiai, Šiaulių rajonas – 1955 m. kovo 15 d., Čikaga, JAV) – kunigas, publicistas, memuaristas.

## Biografija
Mokėsi Šiaulių berniukų gimnazijoje, 1893 m. baigė Kauno kunigų seminariją. Kunigavo Dotnuvoje, Kražiuose, Balninkuose, Varniuose. 1910–1913 m. gyveno Glazge (Škotija). Grįžęs į Lietuvą, klebonavo Mažeikiuose, Viekšniuose, Josvainiuose. 1937 m. išvyko į JAV. Kunigavo Niutone, nuo 1947 m. gyveno Čikagoje. Periodikoje paskelbė publicistikos straipsnių. Bendradarbiavo: „Amerikoje“, „Darbininke“, „Drauge“, „Lietuvių laikraštyje“, „Lietuvos ūkininke“, „Vienybėje“, „Vilniaus žiniose“, „Viltyje“ ir kitoje periodinėje spaudoje.

## Bibliografija
* „Kaip Elziutė praleido šv. Jono dieną“ (1908 m.)
* „Susipraskim“ (1908 m.)
* „Jauno kunigo sielvartai“ (1931 m.)
* „Mano sielos atgarsiai“ (1943 m.)
* „Tėvynės ilgesyje“ (1947 m.)
* „Kunigas Mykolas“ (1949 m.)
Svuinojus

**Svuinojus** () – Farerų sala į rytus nuo Borojaus ir Vijojaus. Plotas – 27,1 km². Pavadinimas reiškia *kiaulių salelė*. Svuinojus taip pat yra vieta, kur Šiaurės Atlantas susisiekia su Norvegijos jūra. Sala turi du nevienodo dydžio pusiasalius, salą supa aukšti skardžiai. Saloje yra tik viena gyvenvietė – Svuinojus (52 gyv., 2007 m. duomenys).

## Kalnai
Saloje yra septyni kalnai:

## Istorija
* 975 m. vikingų vadas Svuinojar-Bjarnis minimas Ferejingos sagoje. Manoma, kad antkapis bažnyčioje priklauso jam.
* 1583 m. Jakobas Eudensenas iš Svuinojaus buvo paskutinis Farerų žmogus, nuteistas mirties bausme už ereziją, kai atsisakė tapti liuteronu ir atmesti katalikybę.

## Galerija

Svinoy Faroe Islands 2009.jpg|Svuinojaus kaimas
Svínoy6.jpg|Svuinojus
Coast of Svínoy, Faroe Islands (2).JPG|Svuinojaus pakrantė
Svínoy 1899.jpg|Svuinojus 1899 m.
Coast of Svínoy, Faroe Islands (3).JPG|Svuinojaus pakrantė


## Išnašos
Bjouras

**Bjouras** () – kaimas Siorvaguro savivaldybėje, Fareruose. Nutolęs 4 km į vakarus nuo Siorvaguro. Įsikūręs vakarinėje Vagaro salos dalyje. Kaimo vakarinėje pusėje stovi medinė bažnyčia, pastatyta 1865 metais.

Rašytiniuose šaltiniuose paminėtas *„Šuns laiške“* 1350 m. 1710 m. dokumente yra paminėtas Bjouro kaimas, turintis bažnyčią. Nėra žinoma, kada buvo pastatyta pirmoji bažnyčia.


Church building of Bour, Faroe Islands.JPG|Medinė Bjoro bažnyčia
Bour, Faroe Islands (3).JPG|Seni mediniai pastatai
Faroe stamp 452 bour.jpg


## Šaltiniai

## Nuorodos
* Bjouro nuotraukų galerija
Skopunas

**Skopunas** () – miestelis ir savivaldybė šiaurinėje Sandojaus salos pakrantėje, Fareruose. Antra pagal dydį salos gyvenvietė.

## Istorija
Salos teritorija apgyvendinta nuo viduramžių. Skopunas įkurtas 1833 m. Skopuno gyventojai neturėjo jokios žemės. Maitinosi jūroje pagauta žuvimi, todėl namai yra netoli vandens.

1897 m. buvo pastatyta Skopuno bažnyčia, panaudojant senos Vestmanos bažnyčios medieną. Pagal vyriausybės finansuotą infrastruktūros gerinimo planą, 1917 m. Sandojuje buvo nutiestas pirmasis plentas Farerų salose. Šis kelias jungia Skopuną su salos pagrindiniu miesteliu – Sanduru. 1926 metais buvo pastatytas Skopuno uostas, vėliau išplėstas. 1982 m. uoste buvo įrengti vartai, kurie apsaugo prieplauką nuo jūros.

## Galerija

Skopun (1).JPG|Skopuno kaimas
Skopun (2).JPG|
Skopun and Hestur.JPG|
Skopun (5).JPG|


## Šaltiniai

## Nuorodos
* Skopuno nuotraukų galerija
Čirčia

**Čirčia** () – kaimas pietinėje Fuglojaus salos dalyje, Fareruose. Tai vienas iš dviejų salos kaimų, kitas – Hatarvikas. Gyvenvietes jungia kelias, nutiestas XX amžiaus 9-ame dešimtmetyje. Salos gyvenvietės pasiekiamos keltu arba sraigtasparniu. Žodis *Kirkja* farerų kalba reiškia 'bažnyčią', *Fugloy* reiškia 'paukščio salą'. Sala yra populiari turistų atrakcija.

## Galerija

The Church on Kirkja, Fugloy, Faroe Islands.JPG|Čirčios bažnyčia
Kirkja, Faroe Islands (3).JPG|Čirčios krantas


## Šaltiniai

## Nuorodos
* Nuotraukų galerija
Raimonda Murmokaitė

**Raimonda Murmokaitė** (g. 1959 m. liepos 17 d.) – Lietuvos diplomatė, 2012–2017 m. ėjo Lietuvos Respublikos ambasadorės prie Jungtinių Tautų pareigas.

Nuo 2022 m. – Lietuvos Respublikos ambasadorė Estijos Respublikoje.

## Biografija
Nuo 1977 iki 1982 m. ji studijavo romanų-germanų filologiją Vilniaus universitete, 1992–1993 m. – visuotinį administravimą Monterėjaus tarptautinių studijų institute JAV, o 1994 m. – diplomatijos ir saugumo studijas Birmingamo universitete.

1994 m. diplomatė pradėjo darbą Lietuvos Respublikos užsienio reikalų ministerijoje. 1998–2001 m. R. Murmokaitė dirbo Lietuvos ambasadoje Italijoje.

2003 m. lietuvė tapo Jungtinių Tautų Amerikos, Afrikos, Azijos ir Okeanijos departamento direktore. 2009–2012 m. Lietuvos Respublikos užsienio reikalų ministerijoje ji vadovavo Jungtinių Tautų, Tarptautinių organizacijų ir Žmogaus teisių departamentui.

2012–2017 m. R. Mumokaitė ėjo Lietuvos Respublikos ambasadorės prie Jungtinių Tautų pareigas.

2014 m. vasario mėnesį lietuvė buvo Jungtinių Tautų Saugumo Tarybos prezidentė.

Nuo 2022 m. – Lietuvos Respublikos ambasadorė Estijos Respublikoje.

## Šaltiniai

|-

|-

|-
Achemos elektrinė

**Achemos elektrinė** – pramoninė elektrinė Jonavoje, kuri daugiausiai tiekia energiją Achemos gamyklai.

## Istorija
2006 m. atidaryta pirmoji Achemos kogeneracinė jėgainė „Salomėja“, kurios gamyba vėliau buvo apribota dėl nepalankių šalies įstatymų. 2011 m. pradėta eksploatuoti antroji Achemos kogeneracinė jėgainė „Augustė“, kurioje instaliuota 47 MW Siemens dujų turbina SGT-800. 2013 m. antrą pusmetį elektrinė nedirbo. 2014 m. Litgrid duomenimis Achemos elektrinės instaliuota galia buvo 75 MW.

## Šaltiniai
Suvurojus

**Suvurojus** (, ) – piečiausia Farerų sala. Suvurojaus plotas 163,7 km². 2012 m. duomenimis, saloje gyveno 4 678 gyventojai. 2005 m. jų buvo 5 036. Gyventojų skaičius palaipsniui mažėja nuo XX a. vidurio.

Suvurojaus gyvenvietės iš šiaurės į pietus: Sandvikas (atkurta XIX a. pradžioje) Hvalba, Frodba, Tvioroiris, Trongisvaguras, Oravikas, Famjinas, Hovas, Porkeris, Vaguras, Famara (atkurta 2010 m.), Akraras, Lopra ir Sumba.

Senovės gyvenvietė Vikarbirgis buvo apleista XX a. dešimtame dešimtmetyje. Akrabergas buvo apleistas dėl maro 1350 m. Šio kaimo gyventojai buvo atvykę iš Fryzijos. Sumbos gyventojai teigia, kad turi giminystės ryšių su akrabergiečiai.

XX a. buvo pradėtas statyti Botnis į šiaurės vakarus nuo Vaguro ir Tjaldavikas į pietryčius nuo Oraviko.

## Geografija
Aukščiausias kalnas yra Glugarniras (610 m), bet žymiausias yra Beinisvjordas į šiaurės vakarus nuo Sumbos. Beinisvjordą gyrė Poulas F. Joensenas (1898–1970 m.) ir kiti vietiniai poetai. Suvurojus turi daugiausiai šcherų ir salelių Fareruose. Jų priskaičiuojama 263 įskaitant patį Suvurojų. Tai vienintelė Farerų sala su anglies kasyklomis. Viena jų prie Hvalbos vis dar veikia.

## Galerija

Beinisvørð.Suðuroy.1.jpg|Suvurojaus salos skardžiai
Vaizdas:Famjin1.JPG|Famjinas
Hvalba scenery.jpg|Hvalba
Vagur, Faroe Islands, in the winter, sunlight on slope.JPG|Vaguras
Sumba and Beinisvord in Suduroy, Faroe Islands.JPG|Sumba
Hov.2.jpg|Hovas
Tvøroyri.Suðuroy.1.jpg|Tvioroiris


## Išnašos

## Nuorodos
* Apie Suvurojų visitsuduroy.fo svetainėje
Bogdanas Sapiega

**Bogdanas Sapiega** (iki 1450 m. – po 1512 m.) – LDK valstybės veikėjas. Kazimiero IV raštininkas 1471–1488 m., Mscensko ir Liuibelsko vietininkas 1494–1500 m., Vysokodvodsko vietininkas 1503–1512 m. Sapiegų giminės Čereisko-ružansko šakos pradininkas.

## Biografija

Kazimiero IV raštininko Simono Sapiegos vyresnysis sūnus. 1475 metais vedė kunigaikštytę Teodorą Drucką-Sokolinską (m. 1519/1522), iš to gavo valdyti Čerėjų, Tuchačevą, Lemnicą, Grezanį.

1504 ir 1507 metais dalyvavo pasiuntinybėje į Maskvą.

## Vaikai
* Ivanas Bagdanovičius Sapiega (apie 1480–1546), valdovo maršalka ir Vitebsko vaivada
* Jonušas Sapiega (m. 1529/1531), valdovo dvariškis
* Teodoras Sapiega (m. iki 1534), valdovo dvariškis
* Bogdana Sapiegaitė, 1-mas vyras kunigaikštis Romanas Druckis-Liubeckis, 2-as vyras valdovo maršalka Janas Stečkovičius Dolubovskis
* Ona Sapiegaitė, 1-mas vyras dvaro arklininkas Jokūbas Kuncevičius, 2-as vyras Olechno Skoruta

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
* Энцыклапедыя гісторыі Беларусі. У 6 т. Т. 6. Кн. 1: Пузыны – Усая / Беларус. Энцыкл.; Рэдкал.: Г. П. Пашкоў (галоўны рэд.) і інш.; Маст. Э. Э. Жакевіч. – Мн.: БелЭн, 2001. – 591 с.: іл. ISBN 985-11-02
Cilindrinė karduotė

**Cilindrinė karduotė** arba **cilindrinė sanseverija** – sukulentinis augalas, kilęs Angolos, dažnai auginamas ir namuose.

Lapai cilindriški, 1,5–2 cm skersmens, šviesiai žali su išilginiais grioveliais ir kieta, nusmailėjusia viršūne. Skrotelėje būna 8–12 lapų. Žiedai gelsvi, kvapūs, sutelkti į šluotelę. Žiedynkotis su žiedynu išauga iki 50–60 cm aukščio. Augalas atsparus drėgmės trūkumui, vandens dauginimosi periodu užtenka kartą per savaitę. Rūšį pirmas aprašė *Wenceslas Bojer* 1837 m. Vardą *Sensevieria cylindrica* gavo konkurso, skelbto Olandijos dienraštyje, būdu. Tai populiarus kambarinis augalas, kurį lengva prižiūrėti namuose.


File:Pinnlilja (Dracaena angolensis) Ystad - 2025.jpg|thumb|Žydi.


## Išnašos
Rygoras Baradulinas

**Rygoras Baradulinas** (, 1935 m. vasario 24 d. – 2014 m. kovo 2 d.) – Baltarusijos poetas, vertėjas.

## Biografija
Baradulinas gimė 1935 m. Verasoikoje, Vitebsko srityje. 1959 m. baigė Baltarusijos universitetą.

Dirbo redaktoriumi laikraštyje „Sovietų Baltarusija“, įvairiuose žurnaluose, dirbo leidybos įmonėse. Priklausė Baltarusijos rašytojų sąjungai.

1953 m. Baradulinas pradėjo leisti savo kūrybą. Pirmosios poemos spausdintos laikraščiuose. 1959 m. išleido pirmąją knygą. 1992 m. pelnė Baltarusijos liaudies poeto vardą. Iš viso išleido apie 70 savo kūrybos knygų. 2006 m. nesėkmingai nominuotas Nobelio literatūros premijai.

## Nuorodos
* Oficiali svetainė
Lifosos elektrinė

**Lifosos elektrinė** – pramoninė elektrinė Kėdainiuose, kuri daugiausiai tiekia energiją Lifosos gamyklai.

## Istorija
2008 m. Lifosos elektrinės instaliuota galia buvo 31 MW. 2014 m. Litgrid duomenimis Lifosos elektrinės instaliuota galia buvo 37 MW.

## Šaltiniai
Dado Topić

**Adolf „Dado“ Topić** (g. 1949 m. rugsėjo 4 d.) – kroatų roko muzikantas, Jugoslavijos ir Kroatijos roko grupių Dinamita, Korni ir Time vokalistas, Kroatijos atstovas 2007 m. Eurovizijoje.

Dainininko muzikinė karjera prasidėjo 1969 m. su vietos muzikos grupėmis. Tai atnešė jam didelį populiarumą savo šalyje. Tris kartus Balkanų muzikos festivalių „Budva“ (2003 m.), „Pjesma Mediterana“ ir „Sunčane Skale“ (2010 m.) nugalėtojas. Jis taip pat du kartus dalyvavo „Etnofest Neum“ festivalyje – 1997 ir 2008 m.

2007 metais kartu su grupe Dragonfly dalyvavo 2007 m. Eurovizijos dainų konkurse, kuris vyko Helsinkyje (Suomija), pusfinalyje užėmė šešioliktą vietą.

## Diskografija
* 1972 – Time
* 1976 – Time 2
* 1979 – Neosedlani
* 1980 – Šaputanje na jastuku
* 2001 – Otok u moru tisine
* 2004 – Apsolutno sve
* 2007 – Ultimate collection
* 2009 – Live in Kerempuh

## Nuorodos

* Dragonfly su Dado Topic – „Vjerujem U Ljubav“ (video)

|-
Vijojus

**Vijojus** () – šiauriausia Farerų sala. Ji yra į rytus nuo Borojaus, abi salas jungia pylimas su keliu. Salos pavadinimas reiškia *medžių sala*, nors čia nėra nė vieno medžio: ji vadinama dėl plūduriuojančių medžių, atplukdytų iš Sibiro ar Šiaurės Amerikos. Salos plotas – 41 km². Vijojuje 2002 m. gyveno 617 žmonių.

Saloje yra dvi gyvenvietės: Hvanasundas pietvakariuose ir Vidareidis šiaurės vakaruose, kuris yra šiauriausia Farerų gyvenvietė. Kelias, einantis palei vakarinę pakrantę, jungia abu kaimus. Iš Klaksviko į salą per pylimą kursuoja autobusai.

## Kalnai

## Galerija

Vaizdas:Faroe Islands, Viđoy, eastern shore with Talvborđ, 557 m.jpg|Rytinė salos pakrantė
Vaizdas:Norðdepil and Hvannasund, Faroe Islands.JPG|Norddepilas ir Hvanasundas
Hvannasund, Faroe Islands (8).JPG|Hvanasundas
Church of Hvannasund, Faroe Islands.JPG|Hvanasundo bažnyčia
Hvannasund 1899.jpg|Hvanasundas 1899 m.
Viðareiði, Faroe Islands (3).JPG|Vidareidis
Viðareiði.Viðoy1.jpg|Vidareidis
Viðareiði - við Garð.jpg|Vidareidis 1899 m.
Church of Viðareiði, Faroe Islands.JPG|Vidareidžio bažnyčia


## Išnašos
Kolturas

**Kolturas** ( 'kumeliukas') – viena iš Farerų salų, išsidėsčiusi į vakarus nuo Streimojaus ir į šiaurę nuo Hesturo. Plotas – 2,31 km². Tai antra pagal mažumą Farerų salyno sala. Yra netoli Mažojo Duimuno, vienintelės negyvenamos Farerų salos.

Saloje tėra viena gyvenvietė – Kolturas. Kadaise joje gyveno apie 50 žmonių. Sala buvo apleista XX a. 9-ajame dešimtmetyje. Iki tol joje gyveno avių augintojai, jų gyvulių bandos ganydavosi pietinėje salos dalyje. 1994 m. du žmonės sugrįžo, siekdami atkurti kaimelį. 2013 m. saloje gyveno 1 žmogus. Aukščiausia salos vieta – Kolturshamaras (477 m; *Uppi á Oyggj*).

Sala paskelbta svarbia paukščių buveine, joje peri jūriniai paukščiai, tokie kaip bukauodegiai audrašaukliai (5000 porų), atlantiniai mormonai (20 000 porų)  ir paprastosios taistės (50 porų).

Planuojama saloje atkurti kultūrinį palikimą, plėtoti turizmą. Išlikusios sodybos datuojamos XVI a. Kelto linija į salą nutraukta, tačiau ją triskart per savaitę aplanko sraigtasparnis.

## Išnašos
Kunojus

**Kunojus** ( 'Moters sala') – viena iš Farerų salų, išsidėsčiusi salyno šiaurės rytuose, tarp Kalsojaus ir Borojaus (su kuriuo sujungta pylimu nutiestu keliu). Plotas – 35,24 km², gyventojų 134 (2002 m. duomenys). Aukščiausia salos vieta – Kuvingafjalas (830 m). 

Saloje yra dvi gyvenvietės: Kunojus (~70 gyventojų), kuris įsikūręs šiaurinėje pakrantėje, ir Haraldssundas (~70 gyventojų) – pietinėje pakrantėje. Gyvenvietes nuo 1988 m. jungia tunelis. Haraldssundas pylimu nutiestu keliu, kuriuo reguliariai kursuoja autobusai, sujungtas su Borojaus sala. Iki kol buvo supiltas pylimas, salą galimą buvo pasiekti keltu. Seniau dar buvo Skardo gyvenvietė, kuri po 1913 m. septynių žvejų žūties Kūčių dieną buvo apleista.

## Žymūs žmonės
* Símun av Skarði (1872–1942) – fareriečių poetas, politikas bei mokytojas, parašęs Farerų nacionalinį himną *[[Tú alfagra land mítt|Mítt alfagra land]]*

## Išnašos
Noulsojus

**Noulsojus** (; ) – sala Farerų salyno viduryje, 4 km į rytus nuo sostinės Torshauno, įsikūrusio Streimojaus saloje. Plotas – 10,3 km², gyventojų 252 (2007 m. duomenys). Aukščiausia salos vieta – Egjarkleturas (372 m).

Pietvakarinėje salos pakrantėje išsikišę du kyšuliai, kuriuose stovi po švyturį (Ionastangis pietryčiuose ir Boranas pietuose). Švyturiai pastatyti XVIII a. siekiant pagelbėti kontrabandininkams, veikusiems prieš nepopuliarų prekybos monopolį, įvestą Danijos. 2005 m. Danijos nacionalinis bankas išleido 20 Danijos kronų proginę monetą, kurioje įamžintas vienas šių švyturių.

Saloje tėra viena gyvenvietė – Noulsojus, įsikūrusi Stongino pusiasalio šiaurės vakarinėje dalyje. Su likusia salos dalimi pusiasalį jungia vos kelių metrų pločio sąsmauka. Salą iš Torshauno galima pasiekti per 20 min. plaukiant keltu.

Noulsojuje sutinkama viena didžiausių bukauodegių audrašauklių (*Hydrobates pelagicus*) (50 000 porų) populiacija pasaulyje.

## Išnašos
Petras Vaitiekūnas (1891)

**Petras Vaitiekūnas** (1891 m. spalio 29 d. Kikonyse, Rusijos imperija – 1946 m. gegužės 22 d. Jonavoje, Lietuvos TSR) – kanonų teisės licenciatas, Jonavos klebonas (1927–1942), Jonavos miesto burmistras (1937–1940).

## Biografija

Gimė 1891 m. spalio 29 d. Kikonyse. 1907–1910 m. privačiai mokėsi vaistininku Vilniuje, 1911–1914 m. – Kauno kunigų seminarijoje, 1917–1918 m. studijavo Petrogrado dvasinėje akademijoje. 1914 m. dirbo subdiakonu Panevėžyje, 1915 m. – diakonu Vašokėnų dvare netoli Troškūnų. Provincijoje toliau mokėsi privačiai ir laikė egzaminus. Lietuvą okupavus vokiečiams, pasitraukė į Rusijos gilumą, toliau privačiai tęsė mokslus ir Petrogrado seminarijoje laikė egzaminus.

Kunigu įšventintas 1916 m. Peterburge ir paskirtas į Veližo mokyklą kapelionu. Apie 1918 m. paskirtas Kvėdarnos vikaru. Čia jis tapo vienu iš aktyviausių naujo gyvenimo propaguotojų ir kūrėjų. 1920 m. buvo perkeltas į Kauną. 1920–1921 m. ėjo Švč. Trejybės parapijos vikaro pareigas, kartu dirbo ir kapelionu bei tikybos mokytoju Kauno mokyklose. 1921–1923 m. dėstė tikybą ir kapelionavo Kauno 8-ojoje lenkų mokykloje. 1923 m. paskirtas Žaliojo kalno bažnyčios rektoriumi, 1924–1926 m. – Žemaičių vyskupijos kurijos notaru.

1927 m. liepos 28 d. paskirtas į Jonavą dėstyti tikybą ir kapelionu Jonavos progimnazijoje. 1927–1942 m. Jonavos parapijos klebonas. Dėstė tikybą progimnazijoje, rūpinosi miestelio ir parapijos kultūrine veikla, bažnyčios remontu ir rekonstrukcija, pasižymėjo kaip sumanus ūkio reikalų žinovas. 1937–1940 m. išrinktas Jonavos burmistru. Bolševikams okupavus Lietuvą, išvyko į Panevėžį, kurį laiką gyveno Baisogaloje ir buvo altarista, 1943 m. paskirtas kapelionu į Krakių progimnaziją, 1944 m. – Bukonių parapijos administratoriumi.

„Kaip niekas kitas iki tol Jonavoje, išvystė įvairiapusę veiklą, kokios iki tol miestelis nežinojo, skiepijo lietuvybę nutautėjusiame krašte“. P. Vaitiekūno iniciatyva vietoje senos varpinės (nugriauta 1934–1935 m.) Jonavos bažnyčiai pristatyti du bokštai, bažnyčios viduje pastatytas naujas choras, ji gražiai išdekoruota, kartu sutvarkyti šventovės požemiuose esantys Kosakovskių giminės palaidojimai, įrengta kripta. 1936 m. birželio 21 d. Jonavoje suruošė Tautos šventę. Kunigas buvo šaulių globėjas. Nugriautos stačiatikių cerkvės vietoje burmistro kunigo P. Vaitiekūno iniciatyva pradėtas statyti didžiulis pradžios mokyklos rūmas, į kurį mokykla persikėlė 1940 metais. Klebonaudamas Jonavoje turėjo galimybę dalyvauti Eucharistiniame kongrese Kartage (1930 m.) ir Dubline (1932 m.), lankėsi Jeruzalėje (1933 m.), lankėsi Jungtinėse Amerikos Valstijose (1939 m.). Mirė 1946 m. gegužės 22 d. palaidotas tėviškėje, Papilių kaimo kapinėse.

## Lieteratūra

* Jonavos krašto žmonės. – Jonava : Linotipas, 2000. – P. 183–184.

## Šaltiniai
2014 m. pasaulio ledo ritulio čempionatas

**2014 m. pasaulio ledo ritulio čempionatas** vyko Baltarusijos sostinėje Minske.

## Šeimininkai

Norą organizuoti čempionatą pareiškė 4 valstybės – Baltarusija, Latvija, Ukraina ir Vengrija. 2009 m. gegužės 8 d. Berne (Šveicarija) įvykusiame Tarptautinės ledo ritulio federacijos kongrese įvykęs balsavimas nulėmė Baltarusijos pergalę.

### Balsavimo rezultatai

## Arenos

Čempionatas vyko dviejose Minske esančiose arenose – Čižovkos arenoje surengtos A grupės varžybos ir du ketvirtfinalių susitikimai, o Minsko arenoje įvyko B grupės mačai ir likusios atkrintamųjų varžybų etapo rungtynės.

## Dalyviai

Čempionate dalyvavo 16 rinktinių iš trijų žemynų – Europos, Šiaurės Amerikos ir Azijos.

** – varžybų šeimininkai*

*** – pateko tarp 14 geriausių [[2013 m. pasaulio ledo ritulio čempionatas|2013 m. pasaulio ledo ritulio čempionato]] komandų*

**** – iškovojo teisę dalyvauti čempionate kaip geriausios [[2013 m. pasaulio ledo ritulio čempionato I divizionas|2013 m. pasaulio ledo ritulio čempionato I diviziono]] komandos*

## Grupių varžybos

Komandos į dvi grupes suskirstytos 2013 m. rugsėjo 5 d. pagal Tarptautinės ledo ritulio federacijos sudarytą pajėgiausių pasaulio rinktinių reitingą. Į atkrintamųjų varžybų etapą pateko po keturias geriausias kiekvienos grupės komandas.

### A grupė

*Rungtynių tvarkaraštis pateiktas vietos laiku ([[UTC+3]])*

### B grupė

*Rungtynių tvarkaraštis pateiktas vietos laiku ([[UTC+3]])*

## Atkrintamosios varžybos

### Ketvirtfinaliai

### Pusfinaliai

### Dėl 3 vietos

### Finalas

## Galutinė rikiuotė

## Nuorodos

* Oficiali svetainė
Hatarvikas

**Hatarvikas** () – kaimas rytinėje Fuglojaus salos dalyje, Fareruose. Ryčiausia šalies gyvenvietė, apsupta kalnų iš trijų pusių. Tai vienas iš dviejų salos kaimų, kitas pietuose esantis – Čirčia. Gyvenvietes jungia kelias, nutiestas XX amžiaus 9-ame dešimtmetyje.

Hatarvikas įkurtas 900 metais. 1899 m. pastatyta mūrinė bažnyčia. Iš Hvanasundo, gyvenvietė pasiekima keltu 1-2 kartus per dieną, sraigtasparniu 3 kartus per savaitę iš Klaksviko ir Torshauno.

## Šaltiniai

## Nuorodos
* Nuotraukų galerija
Juozas Preikšas

**Juozas Preikšas** (1926 m. lapkričio 22 d. Griškabūdyje – 2018 m. vasario 11 d. Kaune, Lietuva) dvasininkas, Panevėžio vyskupijos vyskupas (1989-2002).

## Biografija

Gimė 1926 m. lapkričio 22 d. Griškabūdyje, darbininkų šeimoje. Mokėsi Griškabūdyje, Šakių gimnazijoje. 1945 m. įstojo į Kauno kunigų seminariją. 1949 m., mažinant seminaristų skaičių, sovietinės valdžios pašalintas iš ketvirtojo kurso. Kurį laiką dirbo vargonininku, vėliau grįžo į seminariją.

1951 m. rugsėjo 23 d. įšventintas kunigu. 1954 m. paskirtas Kauno šv. Arkangelo Mykolo parapijos klebonu. Tęsė studijas teologijos fakultete ir įgijo teologijos licenciato laipsnį. Trylika metų dėstė teologiją Kauno kunigų seminarijoje, dvidešimt metų klebonavo Kaune ir Vilkaviškyje.

1984 m. gruodžio 2 d. įšventintas vyskupu ir paskirtas Kauno arkivyskupijos ir Vilkaviškio vyskupijos apaštališkojo administratoriaus Liudo Povilonio pagalbininku. 1988 m., Šventajam Sostui priėmus arkivyskupo Povilonio atsistatydinimą, vyskupas Juozas Preikšas kurį laiką buvo Kauno arkivyskupijos ir Vilkaviškio vyskupijos apaštališkuoju administratoriumi. 1989 m. paskirtas Panevėžio vyskupijos apaštališkuoju administratoriumi. Nuo 1991 m. gruodžio mėnesio – Panevėžio vyskupijos ordinaras. 2002 m. sausio 5 d. popiežius Jonas Paulius II priėmė Panevėžio vyskupo Juozo Preikšo atsistatydinimą, sulaukus Kanonų teisės kodekse numatytos 75-erių metų amžiaus ribos.

## Šaltiniai
Padelio tenisas

**Padelis** () – rakečių sporto šaka, kilusi iš Meksikos. Kartais dar vadinamas **padelio tenisu**. Dažniausiai žaidžiamas poromis (dvejetais) uždaroje aikštelėje, kuri yra šiek tiek mažesnė nei teniso dvejetų. Nors padelis naudoja tą pačią taškų skaičiavimo sistemą kaip tenisas, taisyklės, smūgiai ir technika skiriasi.

Padelio kamuoliukai  panašūs į teniso, tačiau turi šiek tiek mažiau slėgio. Pagrindiniai skirtumai tarp padelio ir teniso yra tai, kad aikštelė turi sieneles (stiklus), o kamuolys gali būti atmušamas nuo jų – panašiai kaip skvošo žaidime – bei tai, kad naudojamos tvirtos raketės be stygų. 

Pagal 2024 metų duomenis, padelis žaidžiamas 130 šalių. Šį sportą žaidžia apie 30 milijonų žmonių visame pasaulyje. Iš jų 50 % žaidžia reguliariai (bent kartą per savaitę), 40 % žaidėjų yra moterys.

Pirmosios rungtynės sužaistos 1969 m.

## Lietuvoje
2014 m. sausį įsteigta Lietuvos padelio teniso federacija. Jos steigėjas – Šarūnas Marčiulionis, pirmasis federacijos prezidentas – Andrejus Zadneprovskis. Dabartinis (2025 m.) Lietuvos padelio teniso federacijos prezidentas – Liutauras Radzevičius.

## Šaltiniai
Jonas Ladiga

**Jonas Ladyga** (1869 m. Stačkūnuose, Rusijos imperija – 1940 m. Gulbinėnuose, Lietuva) – kunigas, kovotojas už katalikybę Ukrainos vakarinėje dalyje. 

## Biografija
Gimė 1869 m. vasario 9 d. Stačkūnuose, mokėsi Bauskos ir Mintaujos gimnazijose. Baigė Žytomyro kunigų seminariją, 1894 m. įšventintas į kunigus. 1894-1896 m. dirbo Žytomyre, 1896-1902 m. Kijeve. Vėliau dirbo Satanive, Kutkivcuose. Buvo aršus kovotojas prieš prievartinę stačiatikybės plėtrą vakarų Ukrainoje, buvo stebimas Rusijos imperijos policijos. Prasidėjus Lenkijos ir Sovietų Rusijos karui pasitraukė į Lenkiją, tačiau 1920 m. spalį grįžo į Ukrainos TSR priklausiusį Satanivą. 1924 m. apkaltintas, kad sutuokė porą neužsiregistravusią metrikacijoje, tačiau buvo išteisintas. 1930 m. sausio 2 d. suimtas ir išvežtas į kalėjimą Charkove. 1930 m. birželio 30 d. nuteistas 5 metams lagerio ir jam uždrausta apsigyventi vakarinėje Ukrainos TSR dalyje. Išvežtas į Jaroslavlio kalėjimą, tačiau 1933 m. rugsėjo 26 d. politinių kalinių mainių metu tarp Lietuvos ir TSRS iškeistas į Lietuvos komunistinius veikėjus ir taip atsidūrė Lietuvoje. 1936-1939 m. tarnavo Panevėžio vyskupijoje, gyveno pas savo giminaitį generolą Kazį Ladigą. Mirė 1940 m. sausio 21  d. Gulbinėnuose. 1991 m. balandžio 17 d. reabilituotas dėl neteisėtų kaltinimų už savo veiklą Ukrainos TSR. 

## Šaltiniai
Giorgos Andrea Papandreou

**Georgas Andreas Papandreu** (, g. 1952 m. birželio 16 d. Sent Polyje, Minesota, JAV) – Graikijos ir tarptautinis politinis veikėjas, Socialistų Internacionalo pirmininkas.

Jo tėvas Andreas Papandreu dirbo universitete.

## Mokslai
1970 m. baigė Toronto King City vidurinę mokyklą, mokėsi Stokholmo Vigbiu universitete, Amhersto (JAV) Jorko aukštojoje mokykloje, Atėnų koledže, 1970–1975 m. studijavo Amhesto koledže JAV, sociologijos bakalauras, 1972–1973 m. stažavosi Stokholmo universitete, 1976–1977 m. studijavo Londono ekonomikos mokykloje, sociologijos ir plėtros magistras, 1992–1993 m. Harvardo universiteto tarptautinių santykių centre, daktaras. Kalba graikiškai, angliškai, švediškai.

## Politinė veikla
1975–1985 m. PASOK komitetų narys, sekretorius, nuo 1984 m. PASOK CK narys, 1987–1988 m. Vykdomojo biuro narys, 2004 m. PASOK pirmininkas. 2006 m. sausio 30 d. Socialistų Internacionalo tarybos posėdyje Atėnuose išrinktas Socialistų Internacionalo pirmininku.

1990–1993 m. Graikų diasporos komiteto sekretorius, nuo 1996 m. Politinio biuro narys. 1981 m. Achajos, nuo 1996 m. Atėnų atstovas parlamente, 1982 švietimo komiteto pirmininkas, 1989–1993 m. parlamento Kultūros ir švietimo komiteto pirmininkas.

1985–1987 m. kultūros ministras, 1988–1989 ir 1994–1996 m. švietimo ir religinių reikalų ministras. 1999–2004 m. Graikijos užsienio reikalų ministras.

## Visuomeninė veikla
1996 ir 2004 m. Olimpinių žaidynių Atėnuose organizacinio komiteto valstybinis koordinatorius.

Helsinkio piliečių asamblėjos narys steigėjas.

Georgas Papandreu su žmona Ada turi dukterį Margaritą – Eleną (g. 1990 m.), taip pat iš pirmosios santuokos – sūnų Andreą (g. 1982 m.).

## Nuorodos

* Georgas Papandreu asmeninė svetainė ;
* Georgas Papandreu biografija  .
Skuvojus

**Skuvojus** (/; ) – sala Farerų salyno viduryje, į pietus nuo Sandojaus. Sala taip pavadinta dėl čia gausiai sutinkamų plėšikinių (*skua*) paukščių, kurie turi įprotį pulti įsibrovusiuosius į jų teritoriją. Plotas – 10 km², gyventojų 50 (2007 m. duomenys). Saloje tėra viena gyvenvietė – Skuvojus. Stūkso du kalnai: Knukuras (392 m) ir Heigjurin Miklis (391 m).

## Istorija
XIV a. siautusi Juodoji mirtis pražudė visus salos gyventojus, išskyrus vieną moterį. Jos namelis tebestovi po šiai dienai. Skuvojuje taip pat gyveno Sigmundur Brestisson, Fareriečių sagos (*Færeyinga Saga*) didvyris.

## Paukščių buveinės
Vakarinėje pakrantėje yra 300–400 m skardžių, kuriuose apsistoja jūriniai paukščiai. „BirdLife International“ paskelbė salą svarbia paukščių buveine. Čia sutinkami šiauriniai fulmarai (50 000 porų), juodasnapės audronašos (10 000 porų), kukauodegiai audrašaukliai (20 000 porų), didieji plėšikai (25 poros), atlantiniai mormonai (40 000 porų), laibasnapiai narūnėliai (135 000 porų), paprastosios taistės (150 porų) bei vidutinės kuolingos (40 porų).


Vaizdas:Skuvoy, Faroe Islands.jpg|Skuvojus
Vaizdas:Skúvoy 01-06-2013.JPG|Skuvojaus gyvenvietė
Vaizdas:Ferry Sandur-Skuvoy.JPG|Keltas


## Išnašos
2014 m. Australijos Grand Prix

**2014 m. Australijos Grand Prix** – pirmosios 2014 m. Formulės 1 sezono lenktynės. Jos vyko kovo 14-16 dienomis Albert Park trasoje. Tai buvo 19 kartas, kuomet šioje trasoje rengiamas Australijos Grand Prix.

## Treniruotės
Pirmose treniruotėse greičiausias buvo ispanas Fernando Alonso su Ferrari (1:31.840). Antras liko britas Jenson Button (1:32.357). Antrose treniruotėse pirmavo abu Mercedes ekipos nariai – Lewis Hamilton (1:29.625) ir Nico Rosberg (1:29.782).

Šeštadienį greičiausias buvo N. Rosberg (1:29.375), antras liko Jenson Button iš McLaren (1:30.766).

## Kvalifikacija

**Pastabos:**
* Valtteri Bottas ir Esteban Gutierrez gavo po 5 starto pozicijų baudą dėl pavarų dėžės keitimus.

## Lenktynės

**Pastabos:**
* Jules Bianchi nebaigė daugiau nei 90 % distancijos, tad nebuvo įrašytas į klasifikaciją.
* Daniel Ricciardo buvo diskvalifikuotas iš antros vietos po lenktynių dėl kuro tėkmės ribų neatitikimo taisyklėms.

## Kita
S. Vettel ir F. Massa dėvėjo specialius raudonos spalvos šalmus pagerbdami komoje esantį Michael Schumacher. Mercedes ir Ferrari komandos taip pat specialiai pažymėjo savo automobilius.

## Čempionato įskaitos

;Lenktynininkų įskaita

;Komandų įskaita

* **Pastabos:** pateikti tik penki geriausi rezultatai.

## Šaltiniai